CELEX: 32009B0639
Language: da
Date: 2009-04-23 00:00:00
Title: Europa-Parlamentets afgørelse af 23. april 2009 om decharge for gennemførelsen af Den Europæiske Unions almindelige budget for regnskabsåret 2007, Sektion VIII - Den Europæiske Ombudsmand

26.9.2009   
            
            
               DA
            
            
               Den Europæiske Unions Tidende
            
            
               L 255/89
            
         EUROPA-PARLAMENTETS AFGØRELSE
   af 23. april 2009
   om decharge for gennemførelsen af Den Europæiske Unions almindelige budget for regnskabsåret 2007, Sektion VIII — Den Europæiske Ombudsmand
   (2009/639/EF)
   EUROPA-PARLAMENTET,
   
               —
            
            
               der henviser til Den Europæiske Unions almindelige budget for regnskabsåret 2007 (1),
            
         
               —
            
            
               der henviser til De Europæiske Fællesskabers endelige årsregnskab for regnskabsåret 2007 — Bind I (C6-0423/2008) (2),
            
         
               —
            
            
               der henviser til Den Europæiske Ombudsmands årsberetning til dechargemyndigheden om de interne revisioner, der er foretaget i 2007,
            
         
               —
            
            
               der henviser til Revisionsrettens årsberetning om gennemførelsen af budgettet for regnskabsåret 2007 med de kontrollerede institutioners svar (3),
            
         
               —
            
            
               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
            
         
               —
            
            
               der henviser til EF-traktatens artikel 272, stk. 10, og artikel 274, 275 og 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget (A6-0156/2009),
            
         
               1.
            
            
               meddeler Den Europæiske Ombudsmand decharge for gennemførelsen af Den Europæiske Ombudsmands budget for regnskabsåret 2007;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).
            
         
      
         Hans-Gert PÖTTERING
         
            Formand
         
      
      
         Klaus WELLE
         
            Generaldirektør
         
      
   
   
      (1)  EUT L 77 af 16.3.2007.
   
      (2)  EUT C 287 af 10.11.2008, s. 1.
   
      (3)  EUT C 286 af 10.11.2008, s. 1.
   
      (4)  EUT C 287 af 10.11.2008, s. 111.
   
      (5)  EFT L 248 af 16.9.2002, s. 1.
   EUROPA-PARLAMENTETS BESLUTNING
   af 23. april 2009
   med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2007, Sektion VIII — Den Europæiske Ombudsmand
   EUROPA-PARLAMENTET,
   
               —
            
            
               der henviser til Den Europæiske Unions almindelige budget for regnskabsåret 2007 (1),
            
         
               —
            
            
               der henviser til De Europæiske Fællesskabers endelige årsregnskab for regnskabsåret 2007 — Bind I (C6-0423/2008) (2),
            
         
               —
            
            
               der henviser til Den Europæiske Ombudsmands årsberetning til dechargemyndigheden om de interne revisioner, der er foretaget i 2007,
            
         
               —
            
            
               der henviser til Revisionsrettens årsberetning om gennemførelsen af budgettet for regnskabsåret 2007 med de kontrollerede institutioners svar (3),
            
         
               —
            
            
               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
            
         
               —
            
            
               der henviser til EF-traktatens artikel 272, stk. 10, og artikel 274, 275 og 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget (A6-0156/2009),
            
         
               1.
            
            
               bemærker, at Den Europæiske Ombudsmands (Ombudsmanden) disponible forpligtelsesbevillinger i 2007 samlet udgjorde 8,2 mio. EUR (i 2006: 7,7 mio. EUR (6)) med en udnyttelsesgrad på 90,48 %, hvilket er under gennemsnittet for de øvrige institutioner (93,84 %);
            
         
               2.
            
            
               bemærker, at forpligtelsesbevillingerne i perioden 2003-2007 er steget støt fra 4,4 mio. EUR til 8,2 mio. EUR (næsten +86 %), at stillingerne i denne periode er steget fra 31 til 57 enheder (+84 %), mens antallet af klager er steget fra 2 436 til 3 217 (+32 %), og antallet af nyåbnede undersøgelser er steget fra 253 til 308 (+22 %); bemærker desuden, at antallet af stillinger ikke er steget for andet år i træk;
            
         
               3.
            
            
               påpeger, at det af Revisionsrettens årsberetning fremgår, at revisionen ikke gav anledning til væsentlige bemærkninger, hvad angår Ombudsmanden;
            
         
               4.
            
            
               bemærker, at det ifølge den interne revisors beretning nr. 08/03 fremgik af den interne revisors arbejde i 2007, at hvis de vedtagne aktioner blev gennemført fuldt ud, var institutionens interne forvaltnings- og kontrolsystemer effektive og gav en rimelig sikkerhed for, at institutionens kontrolmålsætninger blev overholdt konsekvent;
            
         
               5.
            
            
               erindrer om, at den interne revisors beretning nr. 06/04, der blev udarbejdet for at fastslå, om forvaltnings- og kontrolprocedurerne i forbindelse med fastsættelsen af personalets individuelle rettigheder var tilstrækkelige, ikke påviste områder med væsentlig risiko i forvaltnings- og kontrolprocedurerne, men at det blev bekræftet, at institutionen skulle tage en række specifikke spørgsmål op; erindrer desuden om, at der efterfølgende blev indgået en aftale mellem den interne revisor og institutionen, og at fristen for gennemførelsen heraf blev fastsat til den 30. september 2007; glæder sig over, at alle de punkter, der var omfattet af handlingsplanen vedrørende forvaltningen af de individuelle rettigheder, ifølge konklusionerne af opfølgningsrevisionen i december 2007 var gennemført fuldt ud;
            
         
               6.
            
            
               bemærker, at opfølgningsrevisionen af den aftalte handlingsplan vedrørende overholdelse af reglerne om offentlige indkøb viste, at der var sket visse fremskridt, men at Ombudsmanden endnu ikke fuldt ud havde gennemført de to uafsluttede foranstaltninger fra den interne revisors beretning nr. 06/03; opfordrer Ombudsmanden til snarest at afslutte gennemførelsen af disse foranstaltninger i overensstemmelse med den interne revisors henstillinger; finder det glædeligt, at den interne revisor med udgangspunkt i resultatet af sine undersøgelser indføjede en revision af processen for offentlige indkøb i sit arbejdsprogram for 2008, og afventer resultaterne af denne opfølgningsrevision;
            
         
               7.
            
            
               bemærker oplysningerne fra den ved delegation bemyndigede ledende anvisningsberettigede i 2007-aktivitetsrapporten om, at der i begyndelsen af 2008 på ny blev gennemført en vurdering af den interne kontrolrammes effektivitet i Ombudsmandens tjenestegrene, og at det overordnede billede fra denne undersøgelse viste, at de interne kontrolstandarder generelt var gennemført tilfredsstillende (88 % mod 85 % i 2006 og 74 % i 2004);
            
         
               8.
            
            
               bemærker endvidere, at der dog var behov for større effektivitet inden for visse områder (identifikation af følsomme områder, forbedret planlægning og programmering samt resultatindikatorer); opfordrer Ombudsmanden at gøre alt, hvad der er muligt, for yderligere at forbedre effektiviteten af institutionens interne kontrolramme;
            
         
               9.
            
            
               bemærker med tilfredshed, at den nye, tidsubegrænsede rammeaftale om samarbejde mellem Ombudsmanden og Europa-Parlamentet, der trådte i kraft den 1. april 2006, begyndte at bære frugt i 2007; bemærker desuden, at aftalen vedrører leveringen af visse administrative tjenester, herunder bygninger, it, kommunikation, juridisk rådgivning, lægetjeneste, uddannelse, oversættelse og tolkning;
            
         
               10.
            
            
               påskønner, at Ombudsmanden har fortsat sine bestræbelser på at udvikle interinstitutionelle forbindelser med andre organer (især Publikationskontoret, Den Europæiske Forvaltningsskole og Det Europæiske Personaleudvælgelseskontor) og med Oversættelsescentret; bemærker, at 70 % af Ombudsmandens aktionsudgifter blev forpligtet og anvendt på grundlag af interinstitutionelt samarbejde;
            
         
               11.
            
            
               bemærker med tilfredshed, at der fra maj 2007 er blevet gennemført en vellykket omstrukturering af Juridisk Tjeneste, der sikrer effektiv overvågning og fastholdelse af momentum i forbindelse med gennemførelsen af undersøgelser og forberedelsen af afgørelser;
            
         
               12.
            
            
               bemærker, at der ifølge Ombudsmandens årsberetning har været færre vanskeligheder end de foregående år med hensyn til ansættelse af kvalificerede jurister og stor personaleudskiftning;
            
         
               13.
            
            
               glæder sig over, at Ombudsmanden den 14. december 2007 vedtog en afgørelse om Ombudsmandens årlige erklæring om økonomiske interesser; bemærker med tilfredshed, at denne erklæring offentliggøres på Ombudsmandens hjemmeside;
            
         
               14.
            
            
               glæder sig over, at Ombudsmanden ved afgørelse af 2. juni 2008 vedtog at tiltræde den interinstitutionelle aftale af 25. maj 1999 mellem Europa-Parlamentet, Rådet og Kommissionen om de interne undersøgelser, der foretages af Det Europæiske Kontor for Bekæmpelse af Svig (OLAF) (7) og anvende den ordning, der er fastsat i forordning (EF) nr. 1073/1999 (8); bemærker med tilfredshed, at Ombudsmanden samme dato vedtog en afgørelse om betingelser og nærmere vilkår for de interne undersøgelser i forbindelse med bekæmpelse af svig, bestikkelse og enhver anden ulovlig aktivitet til skade for Fællesskabernes interesser;
            
         
               15.
            
            
               anmoder Ombudsmanden om at indføje et afsnit i sin kommende aktivitetsrapport (regnskabsåret 2008) med en detaljeret redegørelse for opfølgningen i løbet af året på Parlamentets tidligere dehargeafgørelser, herunder eventuelt forklaringer på, hvorfor henstillingerne ikke er blevet fulgt.
            
         
               16.
            
            
               bemærker, at dens regler om indkøb trods ændringerne i finansforordningen stadig er overdrevent omstændelige for mindre institutioner, såsom Ombudsmanden, navnlig hvad angår udbud af aftaler til relativt små beløb; opfordrer Kommissionen til i sit indledende arbejde inden udformning af eventuelle fremtidige forslag til ændring af finansforordningen i vid udstrækning at høre Ombudsmandens generalsekretær og dennes sekretariat med henblik på at sikre, at der til fulde tages højde for deres betænkeligheder i det endelige udkast.
            
         
      (1)  EUT L 77 af 16.3.2007.
   
      (2)  EUT C 287 af 10.11.2008, s. 1.
   
      (3)  EUT C 286 af 10.11.2008, s. 1.
   
      (4)  EUT C 287 af 10.11.2008, s. 111.
   
      (5)  EFT L 248 af 16.9.2002, s. 1.
   
      (6)  I 2005: 7,2 mio. EUR.
   
      (7)  EFT L 136 af 31.5.1999, s. 15.
   
      (8)  Europa-Parlamentets og Rådets forordning (EF) nr. 1073/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF) (EFT L 136 af 31.5.1999, s. 1).